
For di e momento cu Maureen a muda pa cas di su omo, e por a 
sospecha cu e lo bay encontra su mes den problema. Y esaki a 
principia, e promer mainta despues di desayuno. " Maureen, tende mi 
bon," su omo Johnny a bisa cu un voz arogante, "pa bo por keda den 
e cas aki, bo tambe mester contribui cu algo. Ta bo trabao y bo derecho 
pa laba e coi kibranan despues di cada cuminda. Tambe bo mester 
percura pa e pananan ta laba y strika, percura pa e cambernan ta 
limpi y tambe e cas mester di un limpieza tur weekend." "Pero esey no 


ta di mas pa mi?" 


Maureen di 15 afia cu un voz 
inocente a puntra. "Bo tin razon!" 
Su omo domina pa nervioso a 
contesta. "Y e promer cos cu bo 
mester siña ta, pa no papia y 
defende bo mes contra hende 
grandi!" Y na e mesun momento 
ey tambe, e omo a tira un wanta cu 
tur su forza den su cara, cu Maureen 
a kita cay abou na vloer. Maureen 
a cuminza yora, e no por a spera 
algo asina baho di su omo. Dos 
sobrino cu na e momento ey tabata 
na e cas di Johnny, a keda mira den 
Maureen su direccion . . . cu tur 
nan silencio. Ningun di nan no a 
bisa algo aunque ta pa defende 
Maureen. Maureen no por a kere 
su mes, den loke e la encontra su 
mes. Pero no a dura largo, cu 


Maureen por a realiza cu nan tur 
eynan ta bibando bao di un amenasa 
cruel. Un amenasa cu por distrui 
cualquier bida humano. 

Maureen a ser lanta for di chiquito 
serca su abuelonan. Pero na 
momento cu su abuelo a sufri di un 
ataque, su abuela no tabata den 
condicion mas, pa por a percura pa 
Maureen. Di e forma aki tambe 
Maureen a ser manda pa bai biba 
serca su omo y tanta. 

Maureen a conta lo siguiente 
tocante su caso: "E idea ey tabata 
parce asina bon, como cu mi omo 
Johnny ta un trahador social y 
tambe e tabata un deacon den misa. 
Un persona real y familiar." 
Aunque cu Maureen a tende 
rumoresnan, cu su omo ta 

pertenece di un temperamento 
violento - y mas ainda - Maureen 
no a kere den e rumoresnan ey. 
"No," Maureen sacudiendo su 
cabez a bisa, “pasobra den mi 
imaginacion, mi omo ta un bon 
hende, como cu semper na 
momento cu e bishita nos, e tabata 
trata nos bon cu tur carifio. Pero 
lastima cu su carifio tabata artifi- 
cial y mentiroso." | 

Ariba un anochi na momento cu 
Maureen ta drumi den su camber, 
e por a sinti con e porta di su 
camber a ser habri. Maureen 
nervioso a mira den direccion di su 
porta. E la spanta, pasobra e no por 
a kere su propio wowonan loke 
nan ta mirando. Su omo ta para 

eynan y completamente desnudo. 
Na momento cu Maureen a trata na 
sera e porta di su camber, su omo 
a gara su persona na su garganta. 
Maureen por a sinti con su rosea 
tabata kier a despedi di su curpa. 
Johnny a tira Maureen ariba cama 
y a subi riba e mucha muher. 
Maureen por a sinti e rosea cayente 
cu su omo tabata produci. 

E la trata cu su ultimo esfuerzo pa 
logra libra for di su omo, pero e no 
a logra. Maureen a cuminza yora, 
e la realiza cu e homber cu tanto e 
la yega di stima como su omo 
tabata igual cu'n animal hambra. 
Ademas su omo tin e peso di 250 
liber. Un peso mucho pisa pa 
Maureen por logra triunfa di su 
omo. "Ban mira Maureen," su omo 
a trata na calma e mucha muher, 
- "bo no ta un mucha muher chiquito 
mas. A yega tempo pa bo bira un 
muher y sera conoci cu e sabor di 
amor." 


Despues cu su omo a comete abuso 







sexual cu Maureen, e la keda yora 
y a sconde su cabez bou di cusinchi. 
E tabata sinti su mes tur vies y un 
dolor di cabez fuerte a podera di su 
persona. 


Maureen: "Mi a logra realisa cu mi 
omo ta un diablo completo y cu mi 
mester busca un manera, pa pone 
un fin na e abusador ey cu su 
frescuranan. Y mi sa, cu ta mi mes 
mester percura pa esaki, como cu 
mi no tin ningun hende pa tuma 
den confianza y cu por yuda mi." 
Pa su mayan e mester a bay school 
y Maureen a dicidi di bay na e 
advisor di su school pa entrega un 
keho. Ora cu Maureen a yega 
dilanti e porta e por a lesa e siguiente 
palabra riba e porta: "Bo tin mo- 
lester di a ser abusa? Raporta esaki 
mesora." Maureen a bati riba e 
porta y despues e la cana drenta 
paden y a bisa e siguiente na e 
advisor: "Mi... mi ото a comete 
abuso sexual ayera nochi cu mi 

persona." E advisor pa un rato a 
keda mira Maureen y despues a 
bisa lo siguiente: "Mi lo atende bo 
caso, pero si bo tin cu despensa mi 
pa un rato. Sinta bo tranquil y spera 
riba mi persona." Despues di casi 
mei ora cu e la regresa. E omo di 
Maureen tabata den su compania. 
"Maureen," e advisor a bisa, "pa 
mas mihor mi a dicidi di yama bo 
omo y e la bin mesora pa discuti bo 
problema. Y como bo omo ta goza 
di un bon nomber den comunidad, 
mi por kere loke e la splica mi. Bo 
omo ta di opinion, cu bo ta 
sufriendo di stress enorme, pa e 
ataque di stroke cu bo abuelo a 
haya, y cu bo a haya bo mes obliga, 
di a bay biba serca bo omo. Pero 
Maureen, bo por kere mi palabra, 
bay cas cu bo omo y sosega bo 


curpa pa un par di dia." 


Maureen por a sinti con su pianan 
a bira pisa pa por a balanza su 
peso. Tabata igual cu un tristeza ta 
mulando su curazon. E sa cu e lo 

keda preso pa eternidad di e 
abusonan di su omo. 


Na momento cu Maureen y su omo 
a yega cas, no ta tin ningun hende 
mas eynan. Maureen por a sinti su 
mes igual cu ta den un fierno e ta 
kimando. Su omo tabata for di 
control. "Tende mucha muher sushi 
cu bo ta!" Su omo a bisa cu un tono 
grof. "Bo no merece pa keda biba 
den e cas aki mas! Bo sa ta unda bo 
mester ta, no? Bo ta pertenece den 
un cura di porco. 

Mi ta bay sifia bo kiko di nificacion 
tin, ora cu secretonan familiar ta 
ser descuti cu hendenan for di mi 
cas. Ta kende bo a kere talvez cu 
bo ta, cu mi no por disfruta di bo 
curpa? Un princesa?" Y na e mesun 
momento ey tambe, e la cuminza 
golpia Maureen na diferente parti 
di su curpa. Tabata parse cu no ta 
tin un final na e golpiamento. 
Despues e la ranca Maureen na su 
brasa y bou di gritamento e la bisa 
lo siguiente: "Prepara bo bon, mi ta 
bay kibra bo blusa, mi ta hambra 
pa tin bo pechonan bunita den mi 
boca." Mas e omo di Maureen no 
por a papia. Diripiente e la termina 
cu su accion vergonsoso. 
Maureen tocante esaki a conta lo 
Siguiente cu lagrimanan muhando 
su cara. "Diripiente e la laga mi bay 
y a keda mira mi persona. Despues 
su Cara a bira palido y despues e la 
kita cay abou." 


Na momento cu Maureen a dirigi 
Su miradanan abou, e por a ripara 
ta kiko a pasa su omo. "Mi omo a 
haya un ataque. Mi por a conoce e 
enfermedad ey, como cu ta asina 
mi abuelo tambe a ser ataca pa 
stroke." 

Na e momento ey Maureen no 
tabata sa kiko pa haci. Y ta con e 
por busca ayudo pa un homber cu 
a causa tanto dafio na su persona? 
"Mi ta odia mi omo," Maureen a 
bisa. "Mi ta tin un deseo grandi pa 
e por a muri. Mi a laga mi omo 


abou tira na suelo y a bandona e 
sala." 

Maureen a bay den baño y a laba 
Su cara pa kita e golpinan. Segun 
cu e minutnan ta pasando, Maureen 
su odio tabata crece mas y mas. 
"No," Maureen a bisa, "Mi no tabata 
kier a yama un ambulance. Mi 
deseo ta pa e animal ey den curpa 
di hende mester muri! Pasobra esaki 
ta e unico manera, cu henter e 
famia lo sali beneficia. Pero despues 
mi a pensa, ta con mi por haci algo 
asina cruel cu un ser humano?" 
Un poco rato despues Maureen a 
lanta e telefoon for di haak y a 
yama hospital. "Mi tabata desea pa 
nan por encontra mi omo morto." 
Maureen a bisa aserca. Su omo a 
ser scapa, pero hamas e lo recupera. 
E la keda paraliza completo na un 
banda di su curpa y ademas e 
mester bay den un cas pa hendenan 
di edad cu no por yuda nan mes. 
“Bo por kere mi, Maureen a bisa, 
"pero hamas lo mi desea pa e por 
regresa atrobe serca nos, pasobra 
awor nos tur na cas ta hibando un 
bida normal y tranquil. No tin 
ningun hende cu sa e storia real 

tocante е stroke си mi omo a haya. 
Y mi no ta desea pa ningun hende 
haya sa esaki tampoco. Pero mi ta 
Sigur, Cu Si mi mester conta mi 
primonan - y talvez mi tanta - cu 
sigur nan lo gradici mi, cu mi omo 
awor ta den un cas pa esnan bieu 
cu no por yuda nan mes. Pero 
mucho mi no kier conta mas. Mi a 
salba di e diablo ey y awor mi ta 
dedicando mi mes, na un bida 
completamente di nobo. Mi bida 
atrobe ta ilumina di felicidad, 
aunque cu e pasado lo keda persigui 
mi..." 

MON DI VIEWEZ 


NA ARUBA PA HOPI LO RESULTA 
DEN UN CAMINDA DI CALVARIO 


Ta di e leu ey. E ultimo fecha a yega pa bo cumpli bo 60 aña di edad. Bo compañeronan di trabou lo aserca 
bo, pa desea bo un periodo sublime di descanzo cu bo pension di viehez. Pa su mayan bo no tin e deber mas 
pa presenta na trabou. Tanto bo persona y bo señora lo bai cobra un pension di viehez di un suma di Fls. 


1516 pa luna. 





Y despues prome cu bo kier realiza 
bo mes bon, tur e placentero cu bo 
a hinca den bo pensamento ta 
pertenece na pasado. Pa su mayan 
mainta, bo no mester lanta tempran 
mas for di bo cama. Y cu bo razon. 
Pasobra no tin ningun hende of 


trabou cu ta sperando riba bo. Pero 
na momento cu bo ta lesando e 
articulo aki, bo tin sigur cu ora bo 
ta di e leu ey, cu e placa di pension 
cu bo ta bai ricibi tur luna, por ta 
corecto manera bo a hiba di 
pensamento? Pasobra hopi di e 
pensionadonan na un momento 
asina, a ser desapunta como nan lo 
no bai cobra e suma, cu manera e 
informacion a ser duna na nan. Bo 
lo dal man na bo cabez pasobra bo 
a keda desiluciona. Bo no a haya 
ningun momento e splicacion for 
di nos Gobierno, cu ta un miser- 
able suma bo lo bai cobra como 
pensionado. 

Pero por lo pronto bo mester percura 
pa bo costumbra cu bo fracaso. 
Mas tanto ainda ora cu bo ta mira 
otro pensionadonan mescos cu bo, 
cu si ta cobra un suma mucho mas 
grandi cu bo. E placa cu bo ta bai 
haya como pensionado, pronto lo 
bira un medida pa bo por muri di 
hamber. Bo mester bai siña 
obligatoriamente con pa bai 
enfrenta e medidanan drastico cu 
nunca antes, ni abo y tampoco bo 


señora a biba y pensa riba esey. A 
resulta como un pareha casa, cu 
boso tin e derecho pa cobra 
solamente e suma Fls. 642,- pa 
luna. Pero ta di con, e otro hendenan 
cu tambe a alcanza nan 60 aña di 
edad, si ta cobra nan pension di 
viehez manera debe ser? Y pakico 
bo persona y bo señora si no tin 
derecho riba e suma, cu bo a biba 
pensa riba esey? Ta na unda bo a 
faya asina barbaramente? 

Bo fayo a principia akinan. E 
derecho pa bo por cobra bo pen- 
sion di viehez manera mester ta, a 
ser stipula di un of otro manera pa 
nos Gobernantenan. Pa bo tin e 
derecho pa cobra bo pension di 
viehez completo, bo mester ta 
bibando na Aruba riba e fecha 
historico cu Áruba a drenta su Sta- 
tus Aparte. Y si no ta asina, y bo a 
kita bo nomber for di registro civil 
dia cu bo a emigra pa un of otro 
pais den exterior, anto bo dolor di 
cabez ta haya su principio akinan. 
Ainda ta bon recordable, tempo cu 
Gobierno di P.P.A. pa motibo di 
desempleo na Aruba, a manda 

varios joven pa bai traha na 
Hulanda pa traha eynan. Varios di 
e jovennan ey lo regresa Aruba of 
ta bibando akinan caba. Y pronto 
nan tambe talvez hunto cu nan 
señora y yiunan ta alcanzando e 
fecha pa nan cumpli nan 60 aña di 
edad. Y akinan nan dolor di cabez 
tambe lo bai principia. Di con? 
Pasobra nan no tabata biba na 
Aruba, riba e fecha historico cu 
Aruba a drenta su Status Aparte. 
Un pareha casa cu den pasado a 
yega di biba pa varios aña na 
Hulanda a experencia e pena 
doloroso aki. E pareha aki a regresa 
Aruba pa contribui cu e economia 
di Aruba. Pero e pareha aki no ta 
tin e suerte na nan banda. E señora 
naci na Aruba, a tuma e decision 
pa bai mira su mayornan cu ta 
bibando na Hulanda. Pero yegando 
na tera frieu, a resulta cu e la haya 
un quibrante di salud hopi serio. 
Riba recomendacion di e docter na 
Hulanda, e mester a keda eynan pa 
tuma tratamento. Su esposo un tres 
luna prome cu Aruba a drenta su 
Status Aparte, a dicidi di bai mira 
su señora y su yiunan, kendenan ta 
kedando serca su mayornan. Pa 
malasuerte di e esposo, e tambe a 
cai den e mundo di enfermedad y 
e no por a bin Áruba pa celebra nos 
Status Aparte. Y akinan e herida a 

habri pa e pareha ey. E placa cu e 
pareha ey ta haya como pension di 
viehez ta solamente e suma miser- 
able di Fls. 642,- pa luna. Un suma 
pober den e mundo moderno aki. 


Un ambtenaar riba e tereno 
menciona aki ta tin mas o menos e 
siguiente splicacion: "Mi por 
compronde cu sefor a traha na 
Aruba pa mas o menos binti afia 
pagando belasting. Y tambe cu bo 
persona hasta a vota diferente afia 
na Aruba. Pero e derecho pa bo 
cobra bo pension di viehez manera 
deber ser, ta cu bo mester ta bibando 
na Aruba durante cu e Status Aparte 

a drenta den vigor "Pero," e- 
ambtenaar a bisa, "cu si, bo tin e 
derecho pa cobra e pension di 
Antillas Hulandes. Pero esey no ta 
di e tanto ey si," e ambtenaar cu'n 
compacion den su voz a bisa. "Y 
ora cu e momento yega cu bo 
cumpli bo 65 aña, bo por bai 
Hulanda, y reclama eynan e 
derecho cu bo tin como un 
pensionado. Pasobra na Hulanda, 
nan no ta paga pension prome cu 
bo alcanza bo 65 aña di edad." 


Pero con na Hulanda e pension di 
viehez ta funciona? Si bo persona 
a yega di biba na Hulanda pa un 













periodo corto of largo, bo no tin e 
derecho pa cobra bo pension 
completo. Pero na Hulanda un 
problema asina ta ser soluciona y 
bo lo libra for di tur e stressnan cu 
por rondona abo y bo famia. 
Sociale Zaken lo deposita e suma 
di placa cu bo ta falta, pa completa 
bo pension di viehez consistiendo 
di e pago cu bo merece. Y na 
Aruba awor? Na Aruba e ley 
importante aki no ta existi. Y si bo 
mester keda persigui mes, bo lo ser 
encontra cu e siguiente dificultad. 
Den promer instancia, Sociale 
Zaken lo bai controla di cuanto 
miembro bo hogar ta consisti. Y si 
bo tin un of mas yiu den cas, nan ta 
exigi cu bo yiunan mester yuda bo. 
Kier meen, cu si ta asina, anto bo 
yiunan hamas lo por traha pa nan 
futuro. Pero e opinion ta, cu bo 
yiunan tin e deber berdad pa paga 
den cas, loke nan ta haci na gasto. 
E placa cu bo yiu ta drama su sodor 
pa esey, ta su propiedad y di ningun 
otro hende mas. Akinan casi nos 
por menciona, cu nos ta existi aki 
„па Aruba di un Sociale Zaken cu 
no ta funciona manera debe ser. 
Casi por ser comenta, cu e ta mas 
un departamento di fracaso cu un 
Sociale Zaken. 

Y na momento cu bo mester 
encontra bo mes den un situacion 
asina, anto pronto e enfermedad 
Stress lo ser e mihor amigo tanto di 
bo como bo famia. E candela di 
pleitamento lo surgi den bo hogar. 
Bo no tin e placa necesario mas pa 
acudi na ningun actividad mas cu 
bo sefiora. Radio y Television lo 
bira algo di luho pa boso. Problema 
di salud lo cuminza enfrenta bo, y 
pafor di bo cas, bo no ta ser haya pa 
mira mas. 


Pero tambe cu e articulo aki ta nace 
un pregunta; y ta pakico ta roga e 
Arubianonan cu ta bibando for di 
nos pais Aruba, pa regresa pa yuda 
nos pa traha pa e progreso di 
Aruba? Talvez pasobra nan ta 

inocente riba e consequencianan 
serio cu ta sperando riba nan, na 
momento cu nan cumpli nan 60 
aña di edad? Pa e Arubianonan ey 
cu a regresa Aruba, nan lo mester 
keda spera cu nan santo pasenshi, 
te na momento cu nan cumpli nan 
di 65 aña di edad, pa nan por subi 
un trapi di avion pa bai Hulanda, 
pa busca nan derecho di nan pen- 
sion di viehez. Pero un hende di un 
edad ya asina avanza, por ta den e 
condicion saludable ainda, pa nan 
por subi un trapi di avion? Of nan 
lo ta sosegando caba den nan ultimo 
lugar di sosiego? Pronto lo yega e 
momento, cu ora un di e victimanan 
aki fallece, cu ta nan mes mester 
coba nan propio graf, y pa e 





fallecido mes mester carga su caha 
di morto riba su lomba, pa e por 
dera su mes. Pasobra un entiero lo 
costa un capital mas grandi di loke 
bo por imagina. Y kico ta di nos 
Arubianonan cu ta bibando den un 
pais estranhero cu no conoce e 
palabra pension? Y por ta asina si 
talvez, cu un estranhero cu a haya 
e permiso oficial, pa por biba na 
Aruba prome cu nos Status Aparte, 
si lo tin e derecho pa cobra e pen- 
sion di viehez completo? Anto ta 
na unda e derecho ciudadano 
como Arubiano a keda? Porfin e 
gritonan cu sa ser lanza ta hayando 
poco-poco nan razon. Como 
Arubiano bo ta un estranhero den 
bo propio pais. 

DESPUES DI HOPI SUFRIMENTO Y YORAMENTO, PORFIN E NOTICIERA Di RADIO, 
SUSSY KROSENDIJK ATROBE POR HARI 


For di chiquito e noticiera di radio Sussy Krozendijk, nunca no a hiba un bida facil. E la lanta for di un tata y 
mama separa. Nunca e no a biba hunto cu su mama y tata. Sussy a ser lanta for di chiquito serca su wela. Sussy 
Krozendijk no ta tin bastante lagrima, pa por a yora su perdida, na momento cu su wela a bai den descanza den 
paz. Sussy a keda atras cu solamente su diezun aña di edad. Un edad di un mucha muher ainda chiquito, pa e 
por a realiza e berdadero perdida di su wela. Un bida cu Sussy Krozendijk despues lo tin cu bai hiba un bida 
amargo, cubri cu tristeza y cruelidad. Kende enverdad Sussy Krozendijk ta como persona? Sussy pa promer 
biaha a conta su historia tristo despues di añanan den Revista Boulevard. Un historia dramatico cu nunca antes 
Sussy no a conta ningun hende. Un historia cu semper e la tene secreto pa su mes. Revista Boulevard cu honor 
lo kier comparti e historia tristo aki cu tur su fiel lesadornan. 


"Na momento cu mi wela a fallece, 
mi mester a bai biba serca mi mama. 
Y na cas di mi mama, e asuntonan 
di mi bida tabata hopi duro mes," 
Sussy Krozendijk bisti den un short 
preto cu un T-Shirt blanco a bisa. 

"Pasobra mi no ta tin е confianza 
деп ті тата, сото cu nunca mi a 
lanta serca mi mama. Ра ser franco, 
no ta tin comprondemento of 
comunicacion manera mester ta 
entre un mama y yiu. Nos tabata 


manera dos hende straña cu nunca 
a conoce otro. Pero mi no por bisa 
nada otro, pasobra ta asina mi caso 
ta. Y mi ta tin mester di un hende 
banda di mi, pa cualquier pregunta 
cu mi kier haci. Mi no tabata haya 
e contesta cu mi mester for di mi 
mama. Y mi tabata sinti mi mes 
igual, cu ta mi so ta para den e 
mundo aki," Sussy a bisa mientras 
cu e la laga su miradanan cai riba 
diferente revista cu ta tin su dilanti 
riba mesa. Sussy a kita su miradanan 
for di e revistanan y despues a bisa: 
“Den transcurso di tempo, nos a 
muda for di Madiki pa Dakota. E 
tempo ey ya mi a alcanza mi edad 
di 16 afia. Eynan mi a bin sera 
conoci cu un mucha homber pa 
kende mi a haya un stimacion. 
Durante e tempo ey, mi ta bayendo 
Juliana School," Sussy a bisa cu'n 
voz corto. Den principio mi mama 
no ta permiti, pa mi no bai ningun 
caminda. Solamente di cas pa 
school y di school pa cas. Fastioso 
no? Figura bo, di mas leu cu mi por 
a sali, ta den e cura di cas. Y si mi 
mama mester laga mi bai un 
caminda mes, e ta bisa mi: "Sussy, 
bo ta bai tal ora y bo mester yega 
cas atrobe tal ora!" Sussy a bisa 
cu'n voz sin gracia." Pa mi tabata 
igual cu mi mama ta mirando den 
mi ainda un sorto di baby, cu no sa 
con pa comporta su mes. Pero esey 
no ta asina, Sussy sacudiendo su 
cabez a bisa. "E problema na cas di 

mi mama a bira e ora ey di mas pa 
mi. Riba un dia, mi a tuma e deci- 
sion cu mi kier bai for di cas. 
Problema y mas problema tur dia. 
E la bira un problema sin salida pa 
mi," Sussy a bisa cu'n mirada tristo 
den su wowonan. "Y esey tambe a 
pone mi riba e idea, cu mi kier bai 
for di cas di mi mama. Pasobra 
kico mi por haci mas, si mi mama 
no tabata duna mi e atencion 
necesario cu mi mester? Tabata 
parce, cu nunca mi mama no ta na 
mi banda, pero cu ta semper e 
tabata contra mi. Y mi no por keda 
acepta cu tur mi placernan como 
un mucha muher di 16 aña ta ser 
ranca for di mi. Ta tur di dia mes ta 
surti pleitamento entre ami y mi 
mama. Y naturalmente den un 
situacion asina, semper e 
recuerdonan di mi wela tabata 
aparece den mi mente. Pasobra bo 
por kere mi, como si mi wela tabata 
na bida ainda, mi ta tin un lugar pa 
bai busca e consuelo necesario. 
Pero lamentablemente cu esey no 
ta e caso," Sussy a bisa mientras cu 
su wowonan a bira cora y algun 
lagrima a aparece riba su cara. 
Sussy а coi зи tas y a saca un lenso 
afor y a seca su lagrimanan. "Ta 
asina," Sussy a bolbe tuma palabra 
na su encargo, "semper ora mi kier 
puntra mi mama algo, e ta altera 
for di mi, of ora cu e kier puntra mi 
algo, ta ami ta altera for di mi 
mama. Y asina tambe mi a tuma un 
decision riba mi mes. Un decision 
cu te awe a duel mi hopi mes." 


"Mi a aserca mi mucha homber y 
mi a bisa su persona: "Awor si ta 

basta! Mi no kier keda biba 
serca mi mama mas. Mia fada!" 
Mi mucha homber a pone su 
man riba mi schouder y a 
consola mi cu e siguiente 
palabranan: "Si ta for di 
bo cas bo kier sali, anto 
esey no ta forma ningun 


problema. Nos lo bai casa cu otro 
y bo tin un otro bida serca mi 
persona." Sussy pa un rato a 
mantene un silencio y despues a 
bisa: "Na e momento ey, ta mescos 
cu ta e mundo a habri su porta pa 
mi. Mi a keda sumamente contento 
cu e decision di mi mucha 
homber." Pero e mama di Sussy 
nunca no tabata di acuerdo, cu su 
yiu muher ta enamora di e homber 
ey. "No," Sussy a bisa. "Mi mama 
na principio a yega di taha mi hopi 
for di e mucha homber ey. E la 
bisa mi, pa no haci esey y no bai 
for di cas. Pero na e momento ey, 
mi no kier a tende di su conseho. 
Mi mama continuamente tabata 
un hende straña pa mi, pa mi bai 
tras di su palabranan. Y mi a haci, 

loke mi a kere cu ta bon pa mi. 
Pasobra den mi mes, mi ta di opin- 
ion, cu si mi bai for di cas, ya no tin 
ningun hende mas pa bisa mi nada. 
Y te dia di awe, mi ta di opinion, cu 
ta eynan mi a faya barbaramente. 
Tampoco mi tata no a bai di 
acuerdo, cu e decision cu mi a 
tuma. E tambe a duna mi su 
conseho, pero nan a resulta igual 
cu un biento cu a pasa bai," Sussy 
a bisa. "Y riba un dia, mi mucha 
homber manera ta algo normal a 
presenta na cas. E la pone mi mama 
na altura cu e kier casa cu mi. Mi ta 
tin ainda mi 16 afia di edad. Mi 
mama cu no a mira ningun otro 
salida mas e ora ey a bisa: "Awel, 
mi yiu, Si ta esey ta boso decision, 
dal bai." 










Riba e fecha cu Sussy Krozendijk 
hunto cu su novio a casa, e no por 
a pensa su mes, cu e ta bayendo 
riba e caminda di sufrimento 
compafia pa hopi lagrima. Den su 
wowonan un claridad bunita ta 
brillando, mientras cu su lipnan 
cora a forma un preciosidad riba su 
cara. "E dia cu nos a casa, mi mama 
no a presenta na nos matrimonio. 
Y bo por kere mi, pasobra esey a 
duel mi hopi mes," Sussy a bisa 
cu'n voz no mucho contento. 

"Pero kico mi por a haci? Nada! 
Pasobra si mi mama no kier a acudi 
na mi matrimonio, mi no tin nada 
di bisa, tocante kico cu e ta 
pensando como mi mama. Bo por 
kere mi, pero e promer dos añanan 
di nos matrimonio, nos a forma un 
pareha casa cu a biba hopi bon mes 
cu otro. E felicidad no tabata laga 
mi na caya ningun momento. Mi a 
sigui mi school normal na Juliana 
y mi a logra termina mi estudio 
eynan. Cada vez cu tempo ta 
permiti, ami cu mi casa ta sali 
hunto. Asina ta, si bo mester haya 
mi casa pa mira, semper mi tabata 
den su compania. Enverdad cu nos 
como un pareha casa joven, tabata 
ser cubri cu'n felicidad total." 


Tabata riba un dia, cu e corazon di 
Sussy a resona di contento. "Mi a 
Sali na estado y mi promer yiu ta na 
caminda. Mi casa tambe tabata 
contento como cu e tambe pronto 
lo bai bira tata," Sussy a bisa 
mientras cu e la laga su miradanan 
cai riba un cantidad di botter 
chiquito di diferente sorto di li- 
quor. "Eseynan ta mi hobby. Mi ta 
colecciona tur loque di e botternan 
ey cu mi haya." 

Lunanan a pasa y Sussy a trece un 
baby na mundo. "Nos tur a keda 
Sumamente contento cu e baby. 
Pero si," Sussy a bisa, "for di e dia 
ey tambe, mi a sinti cu algo no ta 
bayendo bon mas cu nos 
matrimonio. Mi no ta gaña, pero 
mi casa ta un homber hopi jaloers 


RUD SEN 


Cu honor ta manda 
un sincero palabra di 


felicitacion pa tur nos 


mamanan cu nan 
dia tan precioso 


Pacem 


mes. Mi a haya mi mes, ta 
dedicando tur mi tempo pa mi casa 
y nos yiu. Despues tambe, riba un 
dia, mi casa a prohibi mi pa por tin 
amistad. Y ami ta un persona, cu 
semper ta gusta pa tin amistad cu 
tur hende. No a keda mi nada otro 
mas, pa dedica tur mi tempo pa mi 
casa. Y mi casa tin un voz skerpi y 
dominante, cu mi mester, a cumpli 
cu su deseo. Despues mi casa a 
haya un trabou na un muebleria. Y 
for di e dia ey, e la cuminza sali su 
SO, cu su amigonan. No, mi casa no 
ta bin cas mas despues di su trabou. 
E tabata keda normalmente riba 
caya. Pakico mi'n sa," Sussy a bisa 
cu un tono abou. Y bo por kere mi, 





pasobra ta akinan e problemanan a 
cuminza forma. E la cuminza yega 
cas burachi. Y ora cu mi reclama 
su persona, e ta altera y rabia. Mi 
bida placentero na su man a 
cuminza haya un otro destino. Den 
mi mes mi tabata puntra, pero ta 
pakico awor cu nos a yega na un 
yiu, cu diripiente tur cos a cambia? 
Y ora cu mi lanza e pregunta ey na 
mi casa, e ta contesta mi cu'n voz 
agresivo: "Ai, pero ta kico bo ta 
kere, mi tin tur e derecho pa divirti 
mi bida!" Y mi a contesta mi casa: 
"Pero bo'n por compronde cu mi 
tambe kier divirti mi bida? Pasobra 
loke bo ta haciendo ey, ta solamente 
bo bida bo ta divirtiendo. Bo tin cu 

pensa bon, cu ami cu mi yiu tambe 
tin e deseo pa sali." 

"No preocupa bo Sussy," su casa a 
contesta. "Pero e weekend cu ta 
biniendo, nos lo sali hunto." “| 
Ah," Sussy a bisa cu'n desgusto 
den su voz. "Pero e weekend cu e 
la priminti mi, nunca no a yega. Y 
akinan mi por bisa, cu mi tabata un 
sorto di prisonero den mi propio 
cas." 

Riba un dia Sussy a ser sorpresa. 

"Mi mama cu nunca no sa bishita 
mi, riba un dia, a presenta na cas pa 
busca mi drechi. E la haci esey, 
como cu e la ripara, cu mi no tabata 
bai bishite mas. Mi mama a puntra 
mi, cu mi ta bon y tambe cu mi ta 
hibando un bida bon." 

Pa un rato Sussy a keda keto manera 
un hende cu ta pensando leu y ta 
buscando palabra pa papia y 
despues a bisa: "Mi no sa, pero mi 
ta tin e verguenza pa pone mi 










celebracion 


mama na altura, cu mi bida no ta 
bayendo bon." Na momento cu € 
mama di Sussy a tuma despedida 
pa bai su cas, e tranquilidad a 
bolbe reina den Sussy su corazon. 
E no mester duna ningun sorto di 
cuenta mas na ningun hende. 


Pa un momento Sussy a keda sinta 
riba su stoel sin tabata move su 
mes. Tabata bon riparable cu e 
tabata bibando cu su recuerdonan 
penoso. Sussy a slik su palabra cu 
e tabata kier a bisa, pero sinembargo 
despues e la bisa e siguiente: 
"Tabata algo hopi duro mes pa mi, 
na momento cu mi a haya sa, cu mi 
casa ta bebe y tambe ta usa droga. 
Esey a cuminza despues cu ya nos 
ta tin tres afia casa. Y despues pa 
completa e obra doloroso pa bin 
tende, cu mi casa no ta tin bon 
conducta. Ora cu mi a realiza esey, 
mi a tuma e decision, pa bai papia 
cu su persona. Pero mi casa a bira 
agresivo. For di e dia ey tambe, 
cada pleitamento of discusion cu 
nos mester tin, ta termina den 
bringamento." Sussy no por a 
domina su lagrimanan na momento 
сисе: ta:contando :еѕеу. Раз 
tantisimo vez, Sussy а bolbe pasa 
man cu su lenso pa seca su 
lagrimanan. Lagrimanan cayente 
cu tabata pertenece na su 
sufrimento. 

"Mi... Mi, no ta gaña," Sussy cu 
trabou por a papia. "Pero e tabata 
maltrata mi, ranca na mi cabei, 
mientras cu e tabata bringa cu mi, 
igual cu ta cu'n homber e ta 
bringando. Y pa colmo, mi casa ta 
hopi mas grandi cu mi. Den 
principio, mi no tabata defende mi 
mes. E tabata dal mi, manera cu e 
tabata haya cu ta bon. A para bira, 
cu mi no tabata sali mas for di cas. 
Pasobra mi no tabata kier, pa 
ningun hende mira con blau e la 
laga mi cu su golpinan. Si, "Sussy 
a bisa aserca, "mi tabata prefera di 
keda den cas, pa ningun hende 
mira e maltrato cu mi a haya serca 
mi casa. Bo por figura bo mes algo 











E dos yiunan di Sussy Krosendijk 


asina? Pasobra mi no tabata kier, 
pa ningun hende bin atras di loke 
ta pasando cu mi. Y mi ta tin e 
razon pa haci esey," Sussy a bisa. 
"Pasobra mi hendenan ta di 
pensamento, cu mi ta hibando un 
bida bon yena cu felicidad. Pero e 
banda scur di mi bida, nunca nan 
no tabata sa esey. Mi a tene tur e 
problemanan grave ey y mi 
sufrimento pa mi so." 


A pasa dia, siman, luna y añanan. 
Y Sussy keto bai tabata ser 
confronta cu maltrato na man di su 
casa. "Figura bo," Sussy a bisa, 
"den marduga mi casa ta yega droga 
y tabata kibra e bentana pa drenta 
paden. E tabata haci esey, pasobra 
e no tabata tuma tempo pa usa su 
yabi. Y tur esey ta hincando mi den 
un spanto, como cu mi no sa, kico 
e ta capaz pa haci cu mi. Pasobra 

pues 


ora cu e ta bou di influencia di 
droga, e no ta su mes mas. Mi 
tabata haya duele, como cu mi yiu 
homber chiquito tabata presencia 
tur e abusonan ey. Mi yiu tabata 
mira con e tabata dal y golpia mi 
persona. Y mi yiu e ora ey, 
naturalmente ta cuminza yora di 
miedo. Y mi yiu homber na un 
momento asina ta sufri hunto cu 
mi. Pero bo no ta kere mi talvez, 
pero ta mi yiu homber chiquito 
mes, a duna mi e curashi pa mi sali 
padilanti. Pasobra mi bida tabata 
core peligro na varios ocasion. Mi 
casa tabata kere, cu mi tin un otro 
homber afor. Por ehemplo, si e 
mester yega cas, y haya mi ta tuma 
carta for di posterij, e ta grita, cu 
esey ta un homber cu mi tin afor. 
Bo'n ta haya? Y tan pronto cu mi 
mester drenta paden, e oportunidad 
ta existi, cu por surgi un pelea. Mi 








ta corda ainda un biaha cu mi ta 
drumiendo riba cama bou di 
yoramento, ora cu mi yiu homber 
a bisa mi e siguiente: "Mami, ta 
cuanto tempo mas, nos mester keda 
sufri asina? Pasobra mami ta yora 
y mami ta pone mi tambe yora. 
Ami ta stima mami y ami ta di 
mami." 


"Y bo por kere mi, pero e 
palabranan ey di mi yiu a motiva 
mi. Pasobra den futuro mi no kier 
pa mi yiu homber bira mescos cu 
su tata." Pa un rato Sussy a skrap 
den su garganta y a bisa: "Bo sa 
kico tin di nificacion, cu ora bo 
casa mester yega cas y ta reboltia 
tur e cas. E ta habri e kashinan y ta 
saca tur e pañanan afor, pa mira cu 
e no por encontra un homber cu mi 
tin scondi pa su persona. Y ora cu 
e ta haciendo esey, semper e tin un 
cuchui den su man. Y ta varios 
vez, e la yega di pone e cuchui ey 
na mi garganta. Y mi yiu homber 
chiquito tabata presencia tur 
eseynan, mientras cu e tabata 
tembla riba su pianan bou di 
yoramento di miedo. Claro cu si! 
Mi tabata denuncia mi casa na 
polis, pero ta ser bisa na mi, sefiora 
no preocupa bo, nos lo bai papia 
cu bo casa. Nan ta bin busca mi 
casa, pero ya un ora of dos ora 
despues e polisnan ta pone atrobe 
den libertad. Y ora cu mi casa yega 
atrobe, e ta bin mas bruto, pasobra 
ta ami a denuncia su persona na 
polis. Mi a dicidi pa busca mi 
divorcio," Sussy a bisa cu'n cara 
yorando. "Despues di esey riba un 

dia, mi a splica mi casa, cu mi a pidi 
mi divorcio. E dia ey si, mi a kere, 
cu ta e ultimo dia cu mi ta halando 
rosea. Y despues mi a logra haya 
mi divorcio. Pero, e ora ey envez 
cu mi a haya alivio, e problemanan 
a surti peor. Mi ex casa tabata 
persigui mi tur caminda. Asina ta, 
cu mi ta liber y mi no ta liber. Mi ta 
tin hopi miedo mes. Pakico? Awel, 
pasobra e la menaza mi, cu e no ta 
bai laga mi hiba un bida tranquil 
nunca mas. Y esey a haci cu un 
miedo espantoso a ocupa mi per- 
sona. Bo por kere mi palabra," 
Sussy a bisa bahando di tono, "pero 
mi a haya miedo hasta pa sali pafor 





di cura. Tabata mescos cu ora cu 
mi a haya mi divorcio, cu ta e ora 
ey mi a tira gasoline riba e candela. 
Anto e tristo ta, cu na e momento 
aki, cu mi ta contando e storia aki 
na Revista Boulevard, ainda mi 
mama no ta na altura, di e bida 
amargo cu mi a pasa aden. Pero si 
mi por bisa, cu siete aíia pasa, cu 
mi bida tabata un fierno completo. 
Tabata igual cu mi no tabata mira e 
solo di dia mas. Bo mes por imagina 
cuanto mi a sufri, pasobra hasta a 
yega asina leu, cu mi kier a mata mi 
curpa. Mi no tabata mira ningun 
otro salida mas," Sussy a bisa cu'n 
cara serio domina pa nerviosidad. 

Despues di tur e problemanan cu 
Sussy tabata ser confronta, pa su 
malasuerte, e la haya un accidente 
serio cu su auto, pa cual e mester a 
keda hopi dia den hospital. “Tabata 
riba un bon dia, cu mi mama a bin 
bishita mi den hospital y e la bisa 
mi": "Sussy, si bo no tuma e deci- 
sion di bo bida awe, anto bo no lo 
tuma esey nunca mas." Kere mi," 
Sussy poniendo un accento den su 
voz a bisa. "Despues cu mi mama 
a bai for di hospital, e no a bin 
bishita mi mas! Despues riba un 
dia, mi a haya bishita di mi tata, y 
e la puntra mi: "Mi yiu ta kico ta 
pasando cu bo?" 

"Nada papa!" Sussy a contesta. 
"Pero mi tata no a keda conforme 
cu mi contesta. "Mi yiu, no bisa mi, 
cu no ta pasa bo nada! Pasobra 
bo'n ta bin cas mas, y tampoco bo 
no ta yama mi pa Sa Siquiera, cu bo 
ta na bida. Y e homber ey, nos sa 
cu e ta droga y tur caminda nos ta 
mire burachi!" 

"Awel, mi no ta hibando un bida 
bon," Sussy a contesta su tata. "Pero 
Sussy, bo no ta casa mas cu e 
homber ey, y ademas bo ta bibando 
bo so." Sussy por a compronde cu 
su tata ta tin tur su razon. Pero e no 
kier a pone su tata na altura, cu su 
ex casa a keda provecha di su 
persona. Bo sa kico?" Sussy 
bayendo den pasado a bisa: "Mi 
tabata den proceso di mi divorcio 
ainda, ora cu mi docter a pone mi 
na altura, cu mi tin seis luna na 
estado. Ora cu mi a tende esey, mi 
a yora hopi mes, pasobra mi no 
kier a haya un yiu for di e homber 
ey mas," Sussy sacudiendo su cabez 
a bisa. "Mi tabata haya mi 
menstruacion normal, cu mi no a 
realiza nunca cu mi ta na estado. 
Pero como cu mi a ripara, cu mi 
barica a bira grandi, e ora ey mi a 
dicidi di bai docter pa mira kico ta 
kico. Pero despues mi a dicidi cu 
mi mester acepta esey, como cu ta 
Dios a manda e baby ey pa mi. E 
ora ey, mi a haya mi cu di dos 


motibo algo mas fuerte, pa mi lucha 
pa e criaturanan cu mester di mi. 
Bo a compronde mi?" 


Sussy a haya su mes ta trahando 
atrobe, ora cu e la encontra su mes 
den dificultad. "Mi tabata normal 
na mi trabou na e radio emisora 
den oficina, ora cu mi ex casa, 
diripiente y tranquilamente di su 
mes, a cana drenta den e oficina. Y 
prome cu mi a realiza algo, cu e la 
secuestra mi, y a bai cu mi. Ta tin 
hende den oficina na e momento 
ey, pero nan a pensa den nan mes, 
cu e homber ey ta mi casa, y cue tin 
e derecho pa bai cu mi. Asina ta, cu 
nan no a pensa nada malo. Mi casa 
a bai cu mi na un auto, den cual ta 
tin chofer sinta ta sperando riba 
nos. Tan pronto cu mi ex casa a 
habri e porta di atras di e auto, cu e 
la pusha mi benta riba e asiento. E 
chofer cu tambe ta den e complot, 
por a tende tur cos loke mi ex casa 
tabata expresa па mis 
Mientras cu e chofer a bai for di 
eynan, mi ex casa a bisa cu un tono 
desagradable e siguiente: Tende 
Sussy, bo kier pa tur cos termina, 
no ta asina? Awel, mi lo mata bo y 
despues mi lo mata mi mes!" 

Sussy: " E chofer di e auto tabata 
tende tur cos, pero e no a reacciona 
ningun momento. Mi ex casa ta tin 
mi cabez teni abou riba e sienta, cu 
mi no por a mira ta na unda nos ta 
bayendo. Mi a cuminza grita y 
yora pa e laga mi bai. Pero mi casa 
no tabata conoce kico ta 
compasion. Mi por a sinti cu mi ora 
di muri ta yegando," Sussy a bisa 
cu lagrimanan dramando riba su 
cara. "Despues e chofer a para e 
auto un caminda, y mi ex casa a 
cuminza dal mi y tambe maltrata 
mi den e auto. E la cuminza choca 
mi, mientras cu te na e momento ey 
ainda mi no a realiza, ta na unda mi 
ta. Despues e la ranca mi na mi 
cabei den e auto. Mi a cuminza 
bringa cu mi ex casa. E tabata tin 
mi garganta asina choca cu casi mi 

ariba nan dia un dia placentero 

no por a hala rosea mas. Mi por a 
mira con mi puntanan di mi dede ta 
birando blau. Mi a gara mi ex casa 
tene y mi a cuminza bringa cu su 
persona. Mi a cuminza grita e chofer 
pa e yuda mi por fabor. Pero e no 
a haci caso di mi sclamacion. Mi 
por a mira cu e wowonan di mi 
casa a cambia y cu e no tabata 
parce esnan di dje mas." 


"Su wowonan nan ta rabia y cu 
odio pa termina cu mi bida. Y ora 
cu mi ta tin mi ex casa teni bon 
duro, e la primi un sigaria cendi 
riba mi man pa mi lage los. Mi a 
bolbe grita e chofer pa auxilio. E 
ora ey, e chofer a bisa mi ex casa, 





pa e stop cu e cuenta ey. Mi casa no 
a gusta loke e chofer a bisa y a 
cuminza grita: "Aha, awor bo kier 
hala atras no!" Sussy yorando a 
bolbe puntra e chofer: "Por fabor, 
yuda mi!" E ora ey e chofer a baha 
for di e auto y a bisa cu'n voz duro 
lo siguiente: "Ta basta awor! Laga 
e muher ey los!" Na e momento ey 
e ex casa di Sussy a grita e chofer: 
"No! E ta bai cu mi!" "No," e chofer 
a bisa," bo ta bai haci e muher ey 
algo malo. Bo ta bai mata e muher 
ey!" 

"Esey no ta bo problema," e ex 
casa di Sussy di un forma bruto a 
contesta. 

"No, esey no ta mi cuenta? Bo ta 

haci cu mi ta bai encontra mi mes 
den problema cu polis!" Y na e 
mesun momento ey tambe e chofer 
a dal e ex casa di mi un mokete. 
"Pero mi ex casa no a laga mi los. 
E la sigui tene mi y a bringa cu e 
chofer cu'n banda di man." 
Na e momento ey e chofer a kita 
for di mi casa y a bolbe bai sinta 
tras di e stuurwiel. E la start e auto 
y е а ranca e auto pa bai, y a bisa 
e ex casa di Sussy e siguiente: 
"Awel, anto awor mi ta bai na 
warda di polis. 

" Sussy: "Mi casa na e momento ey 
cu e auto coriendo, a keda cu mitar 
curpa den e auto y e otro mitar 
curpa pafor di e auto cu ta coriendo. 
Mi a cuminza grita e chofer pa e 
para e auto, cu e ultimo rosea cu 
ainda a resta mi: "Stop, pasobra si 
bo no haci esey, mi ex casa ta keda 
horca mi!" 

E chofer tendiendo e sclamacion 
di Sussy a dicidi di brake y para e 
auto. E la baha for di e auto y a bai 
den direccion di mi ex casa, y dale 
cu tur su forza. E golpi cu mi ex 
casa a haya, a haci cu e la laga mi 
los. Y di eynan e ora ey, e chofer a 
hiba mi na e radio emisora na unda 
mi ta trahando. For di eynan mi a 
yama polis. Mi casa actualmente ta 
den un centro di rehabilitacion y 
despues e por keda liber bou di un 
castigo condicional." 





"Mi ta considera mi ex casa como 
un homber cruel. Sinembargo mi a 
trata mi ex casa como un ser 
humano, cu a brinda tur su per- 
sona, e mihor den su bida. Pero 
lamentablemente, cu e no a aprecia 
esey di mi. Mi a encontra mi mes 
den golpi, maltrato, insulto y un 
cantidad di abuso mas. Mi a benta 
tur mi juventud afor na un homber 
cu no a beneficia mi den nada. 
Pasobra ta awor mi tin mi 25 aña. 
Actualmente mi tin confianza 
atrobe den mi mama. Y mi no ta 
gaña," Sussy a bisa. "Pero awor 
nos dos ta papia hopi bon mes cu 
otro. Y sinembargo, mi no a keda 
cu odio riba mi casa, como cu e ta 
tata di mi yiunan. Pasobra mi ex 
casa no ta un homber cu mester ta 
asina. No, sigur cu no, e la haci tur 
e abusonan ey cu mi, pasobra e ta 
un homber cu ta tin mester di ayudo 
profesional. Un homber cu tabata 
cambia den un otro hende, pasobra 
e tabata usa droga. Pero ora cu e no 
ta usando droga, anto mi por bisa, 
cu e ta un persona explendido. 
Anto loke mas cu a duel mi, cu e 
tabata horta hasta mi placanan y 
prendanan of kico cu e por haya pa 
cumpra droga." 


Sinembargo Sussy no tabata risca 
pa su ex casa duna cuenta na su 
persona pa loke e la horta for di su 

persona como su señora. "Bo ta 
loco? Pasobra si mi mester risca pa 
bisa algo, ta golpi mi ta haya. Pero 
awe mi por bati cu orgullo riba mi 
pecho, y bisa cu mi yiunan ta cu 
nan mama, "Sussy a bisa batiendo 
cu su man riba su pecho." Pero ami 
hamas, lo por forma un hogar mas 
cu mi ex casa. Y mi tin tur razon pa 
bisa esaki," Sussy a bisa cu'n voz 
serio y cu un claridad bunita den su 
wowonan." Bo sa kico," Sussy a 
bisa cu un sonrisa chiquito riba su 
cara, "actualmente mi ta cu un 
mucha homber, cu a demostra mi 
su cariño, confianza y amor. Un 
joven cu a demostra, cu mi tin e 
oportunidad atrobe pa hiba un bida 
nobo na su man. Y pa bisa bo e 
berdad, cu den un corto tempo, ya 
e la trata mi mihor cu mi ex casa. 
Tende," Sussy a bisa, "e deseo di 
mas grandi cu mi tin, ta pa atrobe 
haya un baby, p'asina mi por forma 
un famia completo y nobo. Y mi ta 
bisa esaki, pasobra e mucha 
homber nobo den mi bida merece 
esaki. Y pakico no cumpli cu 
esaki?" Sussy a bisa. "E bida ta 
asina valioso mientras cu e mundo 
ta asina corto, y ademas nos dos 
toch ta stima otro. Y mi kier mira 
mi deseo ser cumpli. Ademas mi a 
yora y a drama hopi lagrima caba 
den mi bida." 

E MUCHA MUHER 
JOVEN Y ATRACTIVA 


E polisnan ta tin un caso casi imposible pa resolve, na momento cu nan a encontra e curpa 
sin bida di un mucha muher. E victima a resulta di ta Gillana Jones di 16 aña di edad. 
Gillana tabata biba serca su mayornan na Skermersdale-Lancashir. Tabata den oranan 
di mainta tempran, di october ultimo, un poco prome cu 7.30'or, ora cu señora Ursa Bright 
cu ta canando cu su cacho, a bin descubri e crimen horible ey. Ursa a haya e victima pa 
mira mitar desnudo drumi serca di e lagoen Tawd. Tanto su paña interior, panties y su 
B.H. a ser kita for di su curpa. Pa mas sigur, Ursa Bright a aserca e cadaver di e mucha 
muher, pa e por a mira cu sigur e tabata morto. 





Na momento cu Ursa Bright a 
realiza cu esey tabata e caso, mas 
liher cu e ta por, a ranca un careda 
pa bai avisa e polisnan di loke cu e 
la caba di descubri. E cabezante di 
e recherchenan, Wilfred Brooks, 
mesora a ordena e recherchenan 
pa sera e vecindario ey completo, 
pa di e manera ey ningun sorto di 


rastro di valor por ser perdi. Den 
cuminzamento di e investigacion, 
e autoridadnan a cuminza perde 
speranza, cu nan lo por encontra 
cualquier rastro di e criminal. Segun 
e polisnan, cu e criminal lo a laga 
su victima stik, te na momento cu 
e la hala su ultimo rosea. Mientras 
cu un cantidad di polis ta ocupando 


nan mes, pa reconstrui e delaster 
oranan cu e mucha muher ey tabata 
na bida. Gillana tabata un mucha 
muher joven y hopi actractiva, cu 
por a logra na conquista cualquier 
joven masculino cu e ta desea. E ta 
pertenece di un carifio grandi y 
semper e ta tin un sonrisa bunita 
riba su cara. Pero e polisnan no por 
a logra saca afor cu Gilliana por a 
ser mira pa algun hende, for di 
momento cu e la bandona e cas di 
su mayornan, te na momento cu e 
la ser encontra morto. Pero riba un 
dia, e polisnan a haci e peticion pa 
Franz Christomper di 31 afia, pa su 
persona por ta asina bon pa pasa na 
oficina di polis. Na momento cu 
Franz a presenta eynan, ya e 
recherchernan ta sperando riba su 
persona. 


"No!" Franz a bisa cun voz tran- 
quil. Mi no sa nada di e caso di e 
asesinato ey. Pero si mi ta corda, cu 
riba e dia ey pa 7.30'or di mainta, 
cu mi a sali for di cas pa bai traha." 
Durante e dia ey, tur e empleadonan 
den e fabrica tabata comenta di e 
asesinato cruel cu a tuma lugar. 

"Mi no ta gafia, pero ora cu e 
noticia ey a alcanza mi, mi mes a 
haya un compacion enorme pa e 
mucha muher joven cu a ser 

encontra cu su morto, na man di e 
asesino asina cruel," Franz a bisa. 
"Pero si ta asina, cu awendia tin 
hopi hende loco mes ta cana rond, 
cu no ta importa nan nada pa mata 
un mucha muher joven, cu ainda 
tin hopi di goza den e mundo aki. 
Ademas, mi sefiora mes ta na 
estado y ta falta poco pa e por trece 
un baby na mundo. Y pesey mes, 
ami nunca por tin e corazon, pa 
haci algo asina cruel como un 
homber decente. Boso por kere 
mi, pero mi ta completamente 
inocente. Y tampoco mi no tin e 
maximo idea, ta kende e criminal 
ey por ta pa comete algo asina 
contra ley. E criminal ey mester ta 
un bordugo completo. E merece 
pa ser sera pa resto di su bida, 
como cu e ta formando un peligro 
pa e comunidad!" Franz a bisa. 
Algun rato despues, e expertonan 
riba tereno di criminalidad a drenta 
den e sala na unda e detenido ta 
sintando. 

"Sefior Franz," e inspector Brooks 
a bisa, "bo lo keda arresta como 
sospechoso di a mata Gillana Jones. 
Ademas mi ta pone bo na altura, cu 
tur loke bo bisa por ser usa contra 
bo persona. Un tienda cu ta 
bendiendo zapato, a cumpra 248 
paar di laars di rubber for di un 


Christopher 


fabrica. E tienda ey a logra bende 
te ainda solamente un paar di laars 
di e size 46. E propietario di e 
negoshi ey, pa medio di e recibo, 
por a bin atras, ta kende e persona 





cu a cumpra e laars ey ta. Y esey ta 
pertenece na bo, Franz! A dura nos 
siete siman pa nos por a investiga 
100.000 paar di laars di varios 
persona. Pero bo malasuerte ta, cu 

un di nos brillante expertonan, por 
a detaya cu akinan ta trata di un 
paar di laars, cu mester ta mas 
grandi cu size 45. Y den e lodonan 
cu ta pertenece na e lagoen na 
unda cu e crimen a tuma lugar, e 
size di e laars a ser encontra cu a 
laga su rastronan atras. 


Diripiente Franz no ta tin e 
seguridad di su mes mas. E la 
cuminza bira gago. Per. . . Pero si 
mi mester duna un declaracion, cu 
mi mester a defende mi mes, cu no 
tabata mi intencion pa mata e 
mucha muher ey? Pasobra loke cu 
a tuma lugar ta pa puro incidente." 
Franz a cuminza cu su storia: "E 
caso ey a cuminza di e manera aki. 
Mi sefiora ta na estado, mientras cu 
mi ta den un necesidad grandi pa 
haci sex. Pasobra ta for di basta dia 
caba, mi no por a alcanza mi sefiora 
pa cumpli cu mi deseo sexual. Den 
promer instancia, mi kier a bai 
busca mi satisfacion serca un 
prostituta. Pero mi ta tin e miedo, 
pa por haya cualquier enfermedad 
for di un prostituta. Mi ta canando 
cu un deseo grandi pa haci sex, ora 
cu pa casualidad mi a mira e mucha 
muher bunita ey. Enverdad, pero 
mi no tabata por a bringa contra mi 
deseo. Mi a dicidi pa sigui e mucha 
muher ey, cu e speranza, cu e 
tambe talvez tin gana di haci amor. 
Serca di e lagoen, mi a drenta den 
un combersacion cu e mucha 
muher, na unda no ta tin ningun 
hende den vecindario. Mi a puntra 
e mucha muher, cu e no tin gana pa 
nos haci algo den pura. Diripiente 
e mucha muher a ser domina pa 
panico. E la cuminza grita cu tur su 
forza. Na e momento ey, mi a primi 
mi man rond di su garganta, pa 
evita cu e por stop di grita. Mientras 
cu mi ta primiendo su garganta 
poco-poco pa no causa e jovencita 
ey dolor, mi a ranca e mucha muher 
abou na suelo. Na e momento ey, 
mas y mas grandi mi deseo sexual 
a podera di mi. E ora ey mi a 
desnuda un parti di su curpa pa 


cumpli cu mi deseo. Na momento 
cu mi kier a cai drumi riba e mucha 
muher, ora cu mi a ripara cu e ta 
den su menstruacion. Mi a cuminza 
duda kico pa haci, mientras cu e la 
bolbe cuminza grita pa yudanza. 
Mi a pusha algun placa den su 
man, y despues mi a bolbe pasa mi 
man rond di su garganta, tratando 
asina pa e por tene su mes calma y 
no grita mas. Despues mi a hisa e 
mucha muher pa tire den e lagoen. 
Pero diripiente mi por a scucha, cu 
mester tin hende den vecindario. E 
ora ey si, mi a drenta den un panico 
y mi a bira hopi nervioso mes. Mas 
ainda, ora cu mi a mira un muher 
canando cu dos cacho. E muher ey 
a mira e mucha muher. Pero ami si, 
e no por a mira. Mi a sconde mi 
mes tras di un palo diki. Na mo- 
mento cu e muher ey a cuminza 
core, mesora mi a bandona e lugar 
ey. Y despues mi a bai traha nor- 
mal manera semper." 


Mas despues e trahadornan di e 
fabrica, na unda Franz ta trahando, 
por a yega na recorda, con Franz 
riba e dia ey a yega cuarenta minut 
laat na trabou. Y tambe cu Franz 
tabata un poco sushi di lodo. Franz 
mesora riba e dia ey, a bai direccion 
pa e bafionan di e fabrica, na unda 
e la keda sigur pa mas o menos un 
cuarenta minut den e baño. Na 


momento cu Franz mester a 
presenta dilanti e mesa berde, e la 
trata na defende su mes, cu ta pa 
puro malasuerte, e la mata e mucha 
muher, y cu ningun momento no 
tabata su intencion pa haci esey. 
Pero pa hueznan Franz a comete 
un asesinato y nada otro mas. Por 
ultimo ainda su abogado a trata na 
defende su cliente, cu mester tene 
cuenta cu Franz tin cuatro yiu bou 
di su encargo, y cu su sefiora ya a 
pordona su casa. 

Un muher den e sala di corte a lanta 
para y a grita cu'n voz duro e 
siguiente: "Senor Huez, loke cu e 
abogado ta bisando ey, ta un gran 
mentira. Como su señora, hamas 
mi lo pordona e bestia ey. E por 
lubida pa semper cu hamas e no ta 
bon bini serca mi persona. Como 
su sefiora te ainda, mi ta spera cu e 
por ser castiga cu'n castigo di mas 
pisa cu ta posible! E ta peor cu'n 
animal ferozo. Te ainda mi'n por 
realiza, ta di con mi a casa cu e 
porqueria di e homber ey. Y ami 
inocentemente a laga e bestia ey 
tur e temponan drumi serca mi riba 
cama. 

E huez a condena Franz expresando 
e siguiente: "Mi lo condena bo cu 
castigo di prison pa bida largo. Un 
mihor castigo bo no merece! Bo a 
comete un crimen horible y bo 
mester paga caro pa esey." 

MARIO KROOLMAN 


"E TEMBLOR CU A YEGA DI SACUDI ARUBA 
TABATA ALGO ESPANTOSO" 


Tabata un dia normal manera semper. Na nada no tabata riparable cu algo lo bai tuma lugar, cu lo pone hopi 
hende den susto na Aruba. Mario Koolman autor di nos bieunan ta conta, durante e periodo ey ta tin su mas 
o menos 8 ana di edad. Hunto Mario Koolman y dos otro amigo mas, e atardi ey ta hungando manera ta nan 
costumber dilanti su cas na Rooi Koochi. Nan ta hungando cu tur nan placer, ora cu diripiente nan a ser spanta, 
na momento cu e suelo bou di nan pia a cuminza tembla di un forma hopi mahos. Y despues di esey pa completa 
nan spanto mas ainda, diripiente nan a tende un tiro duro resona. Nan tur a cuminza puntra otro ta kico tur 
esey lo tin di nificacion. Mas laat den atardi, nan por a tende e hende grandinan ta papiando, cu un temblor pisa 





a tuma lugar. Mario Koolman su pensamento mesora a ser dirigi riba un homber bieu, Jan Sol. E homber bieu 
ey algun siman promer, a bisa Mario, cu lo bai pasa un temblor basta fuerte na Aruba. 





E seronan tras di e prison K.I.A. 
tabata rondona pa silencio, na 
momento cu Revista Boulevard a 
presenta eynan den compania di 
Mario Koolman. Solamente e 
zonido cu e lamar ta produciendo 
por a ser scucha igual cu'n melodia 
forma pa nos naturaleza. "E tabata 
un temblor hopi fuerte mes," Mario 


Koolman a bisa mientras cu e la 


mustra cu su dede riba e cero. 
"Tende, bo ta mira e sero ey cone 

la ser ranca for di otro, esey a ser 
causa pa e temblor. Y si bo pianan 
mester a baila riba tera, anto bo 
mes por compronde con espantoso 
esey a resulta. Pa bisa bo e berdad, 
ora cu mi a tende e hendenan 
combersando riba e temblor ey, 
mesora mi pensamentonan a ser 
dirigi riba Jan Sol, un homber ya di 
un edad halto. Pasobra ta hopi vez 
caba, cu e homber bieu ey a yega 
di bisa algo delanta kico lo bai pasa 


na Aruba. E tiro cu a resona, na e 
momento ey, mi no por a imagina 
ta kico e lo por ta. Pero bo por kere 
mi," Mario a bisa, "pero pa su 
mayan mainta tempran ami cu mi 
amigonan a bai eynan na pia, pa 
por a mira kico enverdad a tuma 
lugar. Kere mi."Mario a bisa di un 
manera serio, "Pero grandi tabata 
mi sorpresa, ora cu mi a haya pa 
mira ta kico un temblor por haci. 
Mi wowonan na e momento ey 


tabata bai bin den mi cabez di 
robez pa drechi. Un cantidad di 
baranca grandi a ser ranca for di e 
sero, mescos cu ta un sorto di 
machine a zaagnan for di e sero. E 
tabata algo increible mes, pa por a 
realiza kico un temblor por haci. Y 
pa bisa bon berdad, den mi mes mi 
a bisa, cu esey mester ta trabou di 
un diablo.” Pa un momento Mario 
a pasa su man na su bigote y a hari. 
“Pero, “Mario poniendo un presion 
den su voz a bisa, "pa mucha cu mi 
por ta e tempo ey, "sinembargo mi 
a gradici Dios, cu e temblor no a 
tuma lugar un par di dia antes. 
Pasobra ta eynan nos a bai pasa 
nos dia un siman prome, pa piki 
druif y tambe un cantidad di otro 
hende mas. Bo sa," Mario a bisa, 
"ta bendicion di cielo mes a drama 
riba nos for di e desastre ey. Bo 
tambe no ta kere esey?" Mario 
mirando for di e hukinan di su 
wowonan a bisa cu'n seriedad den 
su voz. Pa un rato Mario a mantene 
un silencio cortico. Varios 
warawara na e momento ey ta 
bulando den e direccion, na unda 
nos combersacion ta tumando 
lugar. Un sombra a aparece na e 
momento ey, ora cu e solo a ser 
cubri pa algun nubia. Mario a laga 
un tosa chiquito resona y a bisa: 
"Y bo sa riba kende mi pensamento 
a bai riba e dia di e temblor? Mi no 
ta gaña, pero riba Jan Sol cu no 
tabata na bida mas, pa por a mira e 
temblor cu e la pronostica. E 
homber bieu ey ta ser respeta hopi 
mes pa esnan cu tabata conoce su 
persona. Te dia di awe Jan Sol, 
aunque cu e no ta na bida mas, mi 
ta duna tur mi razon y honor na e 
bieu ey. Pasobra e sero ta algo 
hopi duro mes, pa e temblor por a 
kraak e barancanan mescos cu ta 
karton nan ta y basha nan abou." 


"Pero si mi mester bisa, cu e 
hendenan cu a acudi pa mira kico 
e temblor a haci ta tin hopi critica 
mes. Nan tabata puntra otro, cu 
talvez no por tin un of mas hende, 

cu por a ser dera bou di e 
barancanan cu a cai. Pero e 
barancanan ta asina grandi cu bo'n 
por kita nan cu man. Pero, e tereno 
ey ta propiedad di Lago y gobierno 
no mag di mishi eynan," Mario a 
bisa sacudiendo su cabez. "Ai, pero 
ta asina e bida ta. Pasobra sigur ta, 
si Lago lo mester a haya falta di 
algun di su hendenan, anto sigur e 
Ora ey si nan a laga kita e 
barancanan. Pero mi mes ta di opin- 
ion, cu a bira tempo pa e barancanan 
ser kita, pasobra awor tin diferente 
equiponan pisa cu por haci e trabou 
ey." 

Mario despues di e palabranan ey, 
a cana bai den direccion di un di e 





barancanan pa un potret por ser 
tuma di su persona. Cada paso cu 
Mario mester dal den e santo 
blanconan ta laga e rastronan di su. 
zapato atras. E cantidad di yervanan 
di pegasaya a haci esey dificil, pa 
Mario por a yega banda di e 
baranca. Aunque cu tin varios 
baranca grandinan tira ey bou, 
sinembargo е  yervanan di 
pegasaya cu a crece hopi largo, a 
haci esey imposible pa Mario por a 
yega eynan. "Mi ta bon para 
akinan," Mario for di un distancia 
basta leu a puntra gritando. "Mi ta 
spera cu mi lo haya e bendicion di 
cielo, pa un temblor no tuma lugar 
na e momento aki. Pero si esey 

mester sosede mes, no laga mi 
cadaver bou di e barancanan. 
Pasobra bon bisa, cu akinan si mi 
no kier haya mi ultimo lugar di 
descanzo," Mario a bisa cu'n hari 
bou di su bigoti preto. Na su hari 
por ser ripara, cu Mario no ta tin e 
seguridad di su mes. Pa un 
momento a reina un silencio 
cortico, mientras cu Mario ta 
regresando for di e baranca na 
unda su potret ta ser saca. Un 
dumptruck cu a pasa na e momento 
ey a inturumpi e silencio cu ta 
reinando. 


Un poco despues Mario a regresa 
atrobe y a bisa: "Bo kier mi bisa bo 
algo? Prome cu Jan Sol a muri, e la 
bisa nos, cu despues di 1999 Aruba 
lo bolbe bai ser sacudi pa un tem- 
blor fuerte. Anto tambe e la bisa, 
cu e temblor cu nos lo bai haya, lo 
ta hopi mas peor ainda. Mi ta spera 
di corazon, cu e bieu ey no haya su 
razon. Pasobra ta kico esey por tin 
di nificacion pa un pais chiquito 
manera Aruba? Nada!" Mario 
sacudiendo su cabez a bisa. "Pero 
laga nos spera tranquil kico ta kico, 
pasobra e homber bieu ey ta gusta 
pronostica loke lo bai tuma lugar 
na Aruba. Tambe Jan Sol a yega di 
bisa, cu nos lo bai haya un secura 
grandi den vecindario di Aruba, y 
cu nos no por bai importa fruta of 
cuminda di tera. Bo por imagina 
bo algo asina?" Mario bisti den un 
camisa blau cu strepi bruin a bisa. 
Mario pa un momento a kita e 
sombre for di su cabez. Mario a 
dirigi su mirada den halto na e 
warawaranan cu ta bulando y 
despues a bisa: "Figura bo, hasta e 
bieu ey a yega di bisa, cu Aruba 
den futuro lo bai haya un frieu hopi 
pisa. Mi'n sa, pero mi no por 
imagina mi mes, cu e solo cayente, 
cu semper ta manda su rayonan 
cayente riba Aruba lo por bandona 
nos. Tambe e bieu ey a hasta papia 
di aña 1999 pa 2000. E ta tin e 
opinion, cu eseynan ta e añanan 

mas peligroso pa mundo completo. 
Pero si e bieu ey kier a meen, cu 
nos pa e añanan ey lo ta den final 
di mundo, esey si mi no sa. Pa mi 
ta igual cu Jan Sol ta tin un ma- 
chine den su cabez cu ta print tur 
cos. Tur ora cu bo a haya e bieu ey 
pa mira, e ta bisti semper cu carson 
y camisa blanco. Riba su cabez 
semper bo por encontra su persona 
cu'n sombre di cabana blanco cu 
un sinta preto. Zapato, Jan Sol 
nunca no a yega di bisti. Semper 
bo ta haya Jan Sol bisti cu pargati. 
Riba un dia, cu su yiu muher tabata 
bai casa, e la bisa cu e no ta sinti su 
mes bon, y cu e no por bai bruid. 
Prome cu Jan Sol a muri ainda e la 
bisa e siguiente: "Boso lo bai mira, 
lo yega un dia, cu banda di lamar 
pabou, ta bai bin yen di casnan 
grandi y bunita. Y tambe lo bai ser 





traha eynan casnan hopi moderno 
cu nan lo bai huur. Pero mi mes no 
lo tey mas na mundo, pa mira e 
cambio dilanti e lamar ey." Pa un 
rato Mario a keda mira den 
direccion di un lagadishi cu a core 
bai bou di un palo di druif y despues 
a bisa: "Den mi mes Jan Sol a bolbe 
pronostica algo cu enverdad a tuma 
lugar. Pasobra banda di lamar a ser 
traha hopi cas moderno. Y e casnan 
cu e la bisa cu nan lo construi pa 
huur, segun mi opinion, eseynan 
ta e hotelnan luhoso. No por ta 
otro!" Mario a bisa cu'n seguridad 
den su voz." Dia cu Jan Sol a 
fallece, e la bai bisti cu meya den 
su caha di morto. Su hendenan 
tabata di opinion, cu Jan Sol ta bai 
sosega y cu e la cansa su pia hopi 
caba y cu e no mester di su pargati 
mas." 


E sero na manera cu e la keda despues di e temblor 








E LIÑA (AYENTE [у TENTA LAIRA 


Y con a bai cu boso actividadnan? -- 
- Hopi gozo y diverticion? --- Y bo a 
tende caba, cu e D.J. di Top FM, Oscar 
Fernandez a move cu speed di jet ya 
bai traha na e emisora "Kiss" F.M.? - 
-- Y bo ta di opinion cu Cable Televi- 
sion ya no ta un diverticion mas 
manera antes? --- Y bo ta na altura 
cu e unico radio emisora cu a bin cu 
un programa completamente otro cu 
tur e otro emisoranan, ta "Radio 
Galactica" cu e programa "Cosnan 
Straña" cu ta ser presenta pa "Jimmy 
Oduber"? --- Pa medio di e programa 
aki nos por a tende di varios di e 
oyentenan cu a yama y a bai bibo 
den aire, y lo a conta di e milagronan 
cu nan a encontra nan mes aden na 
Aruba. --- Y bo ta na altura caba di 
cuanto profesion "Juby Naar" ta 
pertenece? --- E ta mucho mas di loke 
talvez bo por imagina bo mes. --- 
"Juby Naar" ta comentarista, 
noticiero tanto di radio y television, 
maestro di ceremonia, autor y escritor 
di varios articulo cu a sali publica den 
Diario, ex-musico di steelband, tambe 
e ta un actor riba tereno di comedia. 
--- Wel-Wel-Wel. Y bo a tende caba 
cu e cantante violista "Mario Kelly jr 
di "Mariachi Lirios del Campo" a muda 
awor pa "Mariachi Perla di Aruba" 
como violista? --- Y cu awor Mariachi 
"Perla di Aruba ta consisti di cinco 
Zaagdor di Viool? --- Wel-Wel. --- E 
furor grandi den musica a ser haci pa 
e banda musical E.Q.O. cu e bolero 


rancheratitula kico mas?" den canto 
di "Ramphis Tromp. --- Un cancion 
cu sigur lo tuma su pasonan pa e hit 
na final di 1999. --- "Claudius Philips" 
lo mester bai soda cu alma y curpa 
si e kier surprasa Ramphis Tromp" 
pa mantene su nomber den top 
como artista profesional 

--- Y bo tambe a tende e voz sexy 
di "Carolina Alberts" cu ta tras di e 
microfonnan di Radio Galactica? 

--- E voz sexy aki por deposita 
cualquier di su oyentenan pertenece 
na e sexo masculino den un 
tentacion completo pa su voz cubri 
cu dulzura. --- Y sibo no por domina 
bo mes contra e voz sexy aki di 
Carolina Alberts, anto no ta keda bo 
nada otro mas pa baiserca bo docter 
y haci un peticion pa e por duna bo 
pilder di calmante. 
---Wel-Wel-Wel. --- Y bo tambe 
kier ser un vampiro mescos cu Vick 
di Top F.M.? --- Bo por acudi serca 
"Vick" y pidi su persona e receta pa 
esey. --- E ta un receta special pa 
esnancu kier bira vampiro. --- Tanto 
mainta y merdia bo mester bebe un 
glas di bloedwijn y parti merdia y 
atardi come dos of mas sanger yena, 
mientras cu anochi bo por come 
bloedworst cu bo por cumpra na tur 
nos supermercadonan. --- Wel-wel- 
wel. --- Y bo tambe a tende cu e 
cantante di fama di Aruba "Cesar 
Olarte" tin un baby na caminda? 
--- Y bo tambe ta di opinion cu ta e 


actriz "Tessa Pieters" di A.T.V. tin e 
decision den su man di loke e moda lo 
bai ta pa e damanan di Aruba? --- Tin 
un cantidad di jovennan femenino cu 
no ta perde ningun programa di tele- 
vision di A.T.V. den cual "Tessa Pe- 
ters" ta presenta p'asina nan por 
sigui cada pasa di loke e mundo 
moderno ta presenta riba tereno di 
moda. --- Y bo tambe ta di acuerdo cu 
na Aruba ta resona mas Vallenato na 
nos emisoranan cu na Colombia mes? 
Wel-wel-wel. --- Comentarionan ta 
circula cu Docter a pone e noticiero di 
A.T.V. Patrik Paskel, pa e bai riba un 
dieet y pa e come solamente fruta. -- 
- Y actualmente Patrick Paskel a 
obedece su docter, y awor e ta come 
dos cacho di bacoba pa dia. --- Wel- 
wel-wel. Y bo a tende caba cu Shi 
Freke di Top 95 talandando hopisexy 
na nos lamarnan? --- y cu su figura 
sexy, Shi Freke hasta a logra haya un 
Joncuman cu a bira enamora na su 
persona, cu tin su solamente 82 ana 
di edad? Na cierto momento e homber 
disolamente 82 ana di edad, a dicidi di 
duna Shi Freke un serenata y a canta." 
Ai dale pega chokeke, ai dale pega 
chokeke. 

--- Y despues di hopi rato, Shi Freke a 
dicidi di conta e homber di 82 aña cu 
acompañamento di su guitarra 
cantando е siguiente:" Ai guitarra aki 
den, bo'nt ta drenta mas, guitarra aki 
den, bo'n ta drenta mas! --- Wel-wel- 
wel. 

HUMOR PA PROTEHA 
BO SALUD 
CU LOS WOIS WOIS 









- uf 

PA ies 1^ Е 
"Caramba, bo tin basta curashi, no! Bai cama cu 

mi señora no ta bastante, anto risca na bisti mi 


pyama tambe!" 












eo Lgs | 1 

Г "Con bo Кег meen cu tin 
un musca morto den bo 
soppie? Pero senor, ta 


AR | | 
| А TE esakita e soppie di carni. 
u 
> a DS 3 E x: 


"Mi ta un poco intranquilo, mama. Mi a trata tur 
sorto di manera caba, pero Pedro tin solamente 
interes pa e wega di bala na Television." 

(е 
ntastico, bo 


а salba nos, di e goal ultimo!" - 























—m jJ 
"Mi tin gana di kere bo, cu e 
B-H aki ta un chanza di 1 
april. Pero ya nos ta na fin di 
mei саба!" 






=> : 
"Y mi por haya un aumento di salario 
ainda, aunque cu mester tuma medida 
pa stop subimento di salario?” 


E | 

MEP 


Cu honor mi Kier deposita un voto 
Nelson Oduber di amor pa tur nos Mamanan 
riba nan fecha tan preciosa 
Cu “Dios” for di cielo drama su 
Santo bendicion p’asina tur nos 
Mamanan por celebra un Feliz 
dia di Mama den compania di 


nan famia. 

